Trondheim (NTB Lars M. Hjorthol): Som første storby kan det rødgrønne utstillingsvinduet Trondheim skryte av full sykehjemsdekning. – Imponerende, sier statsminister Jens Stoltenberg. Med statsministeren ved sin side kunne Ap-ordfører Rita Ottervik tirsdag legge fram helt ferske tall for sykehjemsdekningen i Trondheim: Ingen eldre behøver å vente lenger enn seks uker på langtidsplass på sykehjem eller over to uker på korttidsplass.